బిసిసిఐ అధ్యక్షుడిగా అనురాగ్‌ ఠాకూర్‌ తొలగింపు 
 
కార్యదర్శి షిర్కేకి కూడా ఉద్వాసన
తదుపరి విచారణ జనవరి 19న
అదేరోజు బోర్డు కొత్త సభ్యుల నియామకం
ఇలాంటి నిర్ణయాలు చూడలేదని బోగ్లే వ్యాఖ్య
న్యూఢిల్లీ: బిసిసిఐపై సుప్రీంకోర్టు కొరడా ఝుళిపించింది.సంస్కరణల అమలు విషయంలో లోథా కమిటీ,బిసిసిఐ మధ్య నడుస్తున్న కేసు వివాదంపై ఇప్పటికే పలుమార్లు వాయిదా వేసిన సుప్రీంకోర్టు సోమవారం ఎట్టకేలకు తుది తీర్పు వెలువరించింది. కోర్టు ఆదేశాలు అమలు చేయ నందుకు బిసిసిఐ అధ్యక్షుడు అనురాగ్‌ ఠాకూర్‌, ప్రధాన కార్యదర్శి షిర్కేలను పదవుల నుంచి తొలగించింది.వివరాల్లోకి వెళితే క్రికెట్‌ ప్రక్షాళనకు చేపట్టాల్సిన సంస్కరణలతో కూడిన నివేదికను లోధా కమిటీ 2016,జులై 18న సుప్రీంకోర్టుకు సమర్పించింది.కూలింగ్‌ ఆఫ్‌ పీరియడ్‌,ఒక రాష్ట్రానికి ఒక ఓటు,70 సంవత్సరాలు పై బడిన వారు రాజకీయ నేతలు క్రికెట్‌ సంఘాల్లో ఎలాంటి పదవులు చేపట్టరాదని కమిటీ సూచించింది.ఈ క్రమంలో సుప్రీంకోర్టు నిబంధనలకు విరుద్దంగా అజ§్‌ు షిర్కే ప్రధాన కార్యదర్శిగా నియ మించింది. అంతే కాదు లోధా కమిటీ సూచించిన పలు సిఫారసులను సైతం బిసిసిఐ బోర్డు సభ్యులు వ్యతిరేకిస్తూ వచ్చారు.లోధా కమిటీ పేర్కొన్న కొన్ని సిపారసులను అమలు చేయడం కష్టసాధ్యమని బోర్డు అధ్యక్షుడు అనురాగ్‌ ఠాకూర్‌ స్పష్టం చేశారు.దీనిపై సుప్రీంకోర్టు గతంలోనే బిసిసిఐపై ఆగ్రహం వ్యక్తం చేసింది.కోర్టు దిక్కారానికి పాల్పడి నందుకు బైలుకు వెళ్లాల్సి వస్తుందని గత విచారణ సందర్భంగా కోర్టు అనురాగ్‌ ఠాకూర్‌ను హెచ్చ రించింది.
ఈ నేపథ్యంలో బిసిసిఐకి సుప్రీంకోర్టు షాక్‌ ఇచ్చింది. లోధా కమిటీ సిఫార్సులను అమలు చేయకపోవడతోనే ఈ చర్యలు తీసుకున్నట్లు సుప్రీంకోర్టు వెల్లడించింది. సుప్రీంకోర్టు తాజా తీర్పుతో బోర్డులోని కీలక పదవులను కోల్పోను న్నారు.బిసిసిఐ సభ్యుల ఎంపికపై సూచనలు ఇచ్చేందుకు ఇద్దరు న్యాయవాదులను సైతం సుప్రీంకోర్టు నియమించింది. తదుపరి విచారణను జనవరి 19కి వాయిదా వేసింది.తొలగించిన వారి స్థానంలో బోర్డు సభ్యులుగా కొత్తవారిని జనవరి 19న ప్రకటిస్తామని సుప్రీంకోర్టు పేర్కొంది. కీలక నిర్ణయం బిసిసిఐ అధ్యక్షుడు, ప్రధాన కార్యదర్శి అజ§్‌ు షిర్కేలను సుప్రీంకోర్టు పదవుల నుంచి తొల గించింది. గత కొన్నాళ్లుగా ఇండియన్‌ క్రికెటర్‌ను పాలో అవుతున్నాను,ఇన్నాళ్లు ఇలాంటి నిర్ణయాన్ని ఇప్పటి వరకు చూడలేదని ప్రముఖ వ్యాఖ్యాత హర్షాబోగ్లే వివరించాడు. ఈ తీర్పు వెనుకున్న నిబద్దత కోసం ఎదురుచూస్తున్నానని పేర్కొన్నాడు.
నువ్వు బిసిసిఐవి అయితే ఈ ఇయర్‌కు ఇది శుభారంభం కాదు,తీర్పు హైలైట్‌గా ఉందని ప్రేమ్‌ పనిస్కర్‌ వివరించాడు. బిసిసిఐ టాప్‌ ఆర్డర్‌ను సుప్రీంకోర్టు క్లీన్‌ బోర్డు చేసింది.అనురాగ్‌ ఠాకూర్‌ ను ఔట్‌గా డిక్లేర్‌ చేసింది. థర్డ్‌ అంఫైర్‌ రివ్యూ లేనందున బ్యాట్స్‌మెన్‌ ఆశ్చర్యం వ్యక్తం చేశారని రాహుల్‌ కన్వాల్‌ పేర్కొన్నాడు. స్పాట్‌ ఫిక్సింగ్‌ విచారణ ఇద్దరు బిసిసిఐ అధ్యక్షులైన అనురాగ్‌ ఠాకూర్‌, శ్రీని వాసన్‌ను తప్పించే వరకు వెళ్లిందని మిహిర్‌ వాస్వాడా అభిప్రాయం వ్యక్తం చేశాడు. దేశంలో ఉన్న పెండింగ్‌ కేసులను విచారించేందుకు సుప్రీంకోర్టు తగినంత మంది జడ్జీలను నియామకం చేయలేదు.అయితే క్రికెట్‌ బోర్డు ప్రక్షాళనకు పూనుకుందని ఒక అభిమాని పేర్కొన్నాడు